Dromaeosauridae

Dromaeosauridae inggih punika kulawarga dinosaurus teropoda sané madué bulu saking klade maniraptor. Ipun maurip ring makasami benua ring jagaté. Sisa-sisa fosil saking perwakilan kulawarga punika kauningin saking Jurassic Tengah (Bathonian, sawatara 170 yuta warsa sané sampun lintang) ngantos panguntat Cretaceous (Maastrichtian, 66,0 yuta warsa sané sampun lintang). Ipun wantah sekaa dinosaurus sekadi kedis sané alit ngantos menengah (yéning saihang sareng teropoda tiosan). Ipun ngamah ulam, mamalia, miwah dinosaurus sané lianan. Manut data modern, dromaeosauridae (kasarengin antuk troodontidae) kasengguh pinaka kelompok dinosaurus sané pinih nampek sareng kedis. Ipun madué bulu, miwah makudang-kudang spésiés taler prasida makeber, sekadi Microraptor. Akéh dromaeosaurids madué jeriji batis kaping tiga sané kaunggahang, punika mawinan ipun mamargi nganggén kalih jeriji batis, sané nyokong makasami baat angganyané. 

 Pustaka 
Kategori:Buron
Kategori:Dinosaurus
Kategori:Dromaeosauridae